खुशबू खान ने बताया कि शौचालय को अस्पताल के निर्माण के दौरान तोड़ा गया था, और हमें आश्वासन दिया गया था कि हमे एक और शौचालय को बनवा कर दिया जायेगा, लेकिन डेढ़ साल हो गयी और उन्होंने अभी तक कुछ नहीं किया। उन्होंने बताया कि वह अपनी समस्या से मुख्यमंत्री शिवराज सिंह चौहान से लेकर जिलाधिकारी तक को अवगत करा चुकी हैं। उन्होंने तात्या टोपे स्टेडियम के पास एक मकान आवंटित करने के लिए भी बोला था क्यूंकि उनके घर से स्टेडियम 7 किलोमीटर की दूरी पर है जिससे पैदल आने जाने में बहुत परेशानी होती है, जिससे थकान और समय दोनों बर्बाद होता है अगर वह हमें स्टेडियम के पास एक छोटा सा मकान आवंटित कर दे। जिससे वह अपने खेल में और अच्छा निखार ला सके। लेकिन आश्वासन के अलावा अभी तक कुछ नहीं मिला।